**ATVIRO KONKURSO SPECIALIOSIOS SĄLYGOS**

**TARPTAUTINIS PIRKIMAS**

**NAUJŲ ŽEMAGRINDŽIŲ VIENAUKŠČIŲ, DVIEJŲ AŠIŲ VANDENILIU VAROMŲ AUTOBUSŲ**

**PIRKIMAS**

# **BENDROSIOS NUOSTATOS**

1.1. AB „Miesto gijos“, įmonės kodas 124135580, PVM mokėtojo kodas LT241355811, toliau – **Perkantysis subjektas**)pagal UAB „Vilniaus viešasis transportas“, įmonės kodas 302683277, PVM mokėtojo kodas LT100006468313, įgaliojimąatlieka **tarptautinį pirkimą** atviro konkurso būdu (toliau – **Pirkimas**) ir UAB „Vilniaus viešasis transportas“ numato įsigyti **naujus žemagrindžius vienaukščius, dviejų ašių vandeniliu varomus autobusus** (toliau – **Autobusai**). Pirkimui taikomos šios Pirkimo specialiosios sąlygos (toliau – **Specialiosios sąlygos**) ir Pirkimo Bendrosios sąlygos (toliau – **Bendrosios sąlygos**), pridedamos Specialiųjų sąlygų 4 priede.

1.2. Asmens, įgalioto su tiekėjais palaikyti tiesioginį ryšį ir gauti iš jų (ne tarpininkų) pranešimus, susijusius su Pirkimo procedūromis, kontaktai nurodyti skelbime apie Pirkimą.

1.3. Ši Pirkimo procedūra atliekama siekiant sudaryti pirkimo – pardavimo sutartį (toliau – **Pirkimo sutartis**). Pirkimo sutartis bus sudaroma su UAB „Vilniaus viešasis transportas“.

1.4. Perkantysis subjektas neketina rengti susitikimo su tiekėjais dėl pirkimo dokumentų paaiškinimo.

1.5. Stebėtojai dalyvauti pirkimo komisijos posėdžiuose nėra kviečiami.

1.6. Šio pirkimo metu derybos yra draudžiamos ir nebus vykdomos.

1.7. Jeigu Pirkimo dokumentuose nurodytose pirkimo objekto techninėse specifikacijose nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę Perkančiajam subjektui pusę.

1.8. Jeigu apibūdinant objektą techninėse specifikacijose ar kituose pirkimo dokumentuose ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas tiekėjo turi būti suprantamas kaip nurodytas „arba lygiavertis“.

1.9. Jeigu apibūdinant objektą techninėje specifikacijoje ar kituose pirkimo dokumentuose ar jų prieduose nurodyti standartai, sertifikatai, protokolai, techniniai liudijimai ar bendrosios techninės specifikacijos, toks nurodymas tiekėjo turi būti suprantamas kaip nurodytas „arba lygiavertis“.

1.10. Siūlomo produkto lygiavertiškumo įrodymas yra tiekėjo pareiga. Šiuos įrodymus tiekėjas turi pateikti savo pasiūlyme.

# **PIRKIMO DOKUMENTŲ PAAIŠKINIMAS IR PATIKSLINIMAS**

**2.1. Tiekėjai turėtų būti aktyvūs ir pateikti klausimus ar paprašyti paaiškinti/patikslinti Pirkimo dokumentus iš karto juos išanalizavę**, atsižvelgdami į tai, kad **terminas, skirtas pateikti klausimus ir prašymus, yra ribotas.**

2.2. Terminai ir tvarka, kurios laikantis tiekėjas gali prašyti paaiškinti/patikslinti Pirkimo dokumentus ir kurios laikydamasis Perkantysis subjektas Pirkimo dokumentus gali paaiškinti/patikslinti savo iniciatyva, pateikiama Bendrųjų sąlygų 3 skyriuje.

2.3. Perkantysis subjektas, vykdydamas šį Pirkimą, netaiko trumpesnių Pirkimo procedūros terminų.

# **REIKALAVIMAI TIEKĖJŲ KVALIFIKACIJAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

3.1. Tiekėjas, dalyvaujantis Pirkime, turi atitikti Specialiųjų sąlygų 5 priede nurodytus reikalavimus **(tiekėjo kvalifikacija turi būti įgyta iki pasiūlymų pateikimo termino pabaigos)**.

3.2. **Tiekėjas pasiūlyme turi pateikti tik Europos bendrąjį viešųjų pirkimų dokumentą** (toliau – **EBVPD**).Visų tiekėjo kvalifikaciją įrodančių dokumentų bus prašoma pateikti **tik galimą laimėtoją**. Detali nurodytų dokumentų pateikimo tvarka nustatyta Bendrųjų sąlygų 7 skyriuje.

3.3. Ūkio subjekto dalyvavimas subtiekėjo teisėmis yra neribojamas, tai yra, pasiūlymai yra priimami, jei tas pats ūkio subjektas teikia pasiūlymus individualiai ir kaip kito tiekėjo subtiekėjas arba teikia pasiūlymus kaip tiekėjų grupės narys ir kaip kito tiekėjo subtiekėjas, arba dalyvauja subtiekėjo teisėmis skirtingų tiekėjų pasiūlymuose, išskyrus tuos atvejus, kai turima pagrįstų įrodymų, kad toks ūkio subjektų elgesys turi draudžiamo konkurenciją ribojančio susitarimo požymių.

**3.4. Pirkime gali dalyvauti tiekėjai (ūkio subjektai, kurių pajėgumais remiasi, subtiekėjai), kurie netenkina:**

3.4.1 Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (toliau - Reglamentas) (taikoma, kol Reglamentas galioja).

3.4.2. Komunalinio sektoriaus pirkimų įstatymo 58 straipsnio 41 dalies 1-5 punktų sąlygų.

3.5. Perkantysis subjektas kartu su pasiūlymu (kaip nurodyta Specialiųjų sąlygų 7.1 punkte) tiekėjo prašo pateikti:

3.5.1. dėl Specialiųjų sąlygų 3.4.1. punkto – Tiekėjo/Subtiekėjo atitikties deklaraciją (Specialiųjų sąlygų 7.1 priedas). Perkantysis subjektas, kilus abejonėms dėl tiekėjo (ne)atitikties Reglamento nuostatoms, iš galimo laimėtojo gali prašyti pateikti dokumentus, įrodančius deklaracijoje pateiktų duomenų teisingumą. Pvz.: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, perkantysis subjektas turi teisę paprašyti reikalingos informacijos dėl atitikimo.

3.5.2. Pirkimo vykdytojui nustačius, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

3.5.3. dėl Specialiųjų sąlygų 3.4.2. punkto – Tiekėjo atitikties deklaraciją (Specialiųjų sąlygų 7.2 priedas) arba laisvos formos deklaraciją. Pirkimo vykdytojui kilus abejonių dėl Tiekėjo atitikties deklaracijoje (Specialiųjų sąlygų 7.2 priedas) ar tiekėjo laisvos formos deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius dokumentus, pvz.:

3.5.3.1. juridinio asmens vadovo patvirtintą juridinio asmens steigimo dokumentų kopiją,

3.5.3.2. Juridinių asmenų registro išplėstinį išrašą su istorija,

3.5.3.3. Juridinių asmenų dalyvių informacinės sistemos išrašą,

3.5.3.4. asmens tapatybę patvirtinančio dokumento (tapatybės kortelės ar paso) kopiją,

3.5.3.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.5.3.6. pažymą apie deklaruotą gyvenamąją vietą,

3.5.3.7. arba atitinkamus valstybės narės ar trečiosios šalies dokumentus ar kitus pirkimo vykdytojui priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią pirkimo vykdytojo prašymu tiekėjas turi pateikti dokumentus.

Perkantysis subjektas minėtų dokumentų gali paprašyti dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

3.6. **Tiekėjų pasiūlymai, kurie netenkina Specialiųjų sąlygų 3.4. punkto reikalavimų, atmetami.**

3.7. Perkantysis subjektas nustato reikalavimus dėl kokybės vadybos sistemos ir aplinkos apsaugos vadybos sistemos standartų laikymosi (**tiekėjas patvirtinančius dokumentus turi pateikti pasiūlyme**):

|  |  |  |
| --- | --- | --- |
| **Eil. Nr.** | **Kokybės vadybos**  **sistemos reikalavimai** | **Patvirtinančių dokumentų sąrašas** |
| 3.7.1. | Autobusų gamintojas yra įdiegęs kokybės vadybos sistemą transporto priemonių gamybos srityje, atitinkančią ISO 9001 standarto arba lygiaverčio standarto reikalavimus. | Nepriklausomos sertifikavimo įstaigos išduotas galiojantis kokybės vadybos sistemos ISO 9001 standarto sertifikatas (skaitmeninė kopija), patvirtinantis, kad Autobusų gamintojas laikosi ISO 9001 kokybės vadybos sistemos reikalavimų transporto priemonių gamybos srityje.  Perkantysis subjektas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Lygiaverte kokybės vadybos sistema laikoma tokia sistema, kurio reikalavimai pilnai atitinka arba viršija kokybės vadybos sistemos ISO 9001 standarto reikalavimus. Tokio standarto reikalavimo atitiktį turi patvirtinti sertifikavimo įstaiga.  Jei tiekėjas dėl nuo jo nepriklausančių objektyvių priežasčių negali pateikti sertifikatų, jis gali pateikti ir kitus tiekėjo lygiaverčių kokybės vadybos užtikrinimo priemonių įrodymus, patvirtinančius, kad jo siūlomos kokybės vadybos užtikrinimo priemonės atitinka ISO 9001 standarto arba lygiaverčio standarto reikalavimus. |
|  | **Aplinkos apsaugos vadybos sistemos reikalavimai** | **Patvirtinančių dokumentų sąrašas** |
| 3.7.2. | Autobusų gamintojas įdiegęs aplinkos apsaugos vadybos sistemą, atitinkančią ISO 14001 standarto reikalavimus arba Europos Sąjungos aplinkosaugos vadybos ir audito sistemą (toliau – EMAS), arba lygiavertę aplinkos vadybos sistemą. | Nepriklausomos sertifikavimo įstaigos išduotas galiojantis aplinkos apsaugos vadybos sistemos ISO 14001 standarto sertifikatas (skaitmeninė kopija), patvirtinantis, kad Autobusų gamintojas įdiegęs ISO 14001 aplinkos apsaugos vadybos sistemą, dokumentai (skaitmeninės kopijos), įrodantys, kad Autobusų gamintojas įdiegęs EMAS, arba dokumentai (skaitmeninės kopijos), įrodantys, kad Autobusų gamintojas įdiegęs kitą aplinkos apsaugos vadybos sistemą, pripažįstamą pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo arba atitinkančią kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus.  Perkantysis subjektas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Lygiavertę aplinkos vadybos sistema laikoma sistema, atitinkanti visus ISO 14001 standarto reikalavimus. |

# **4. PIRKIMO OBJEKTAS**

4.1. Pirkimo objektas – nauji žemagrindžiai (angl. low floor) miesto tipo vandeniliu varomi autobusai keleiviams vežti (16 vnt., transporto priemonių kodas M3CE) ir jų privalomoji techninė priežiūra bei negarantiniai ir garantiniai remontai Autobusams suteiktų pagrindinių garantijų laikotarpiu (toliau kartu – **Pirkimo objektas**). Pirkimo objekto aprašymas pateikiamas techninėje specifikacijoje (Specialiųjų sąlygų 1 priedas), o sutarties įvykdymo terminai pateikiami sutarties projekte (Specialiųjų sąlygų 6 priedas).

4.2. Pirkimo objektas į dalis neskaidomas. Tiekėjas turės siūlyti visą Pirkimo objekto kiekį/apimtį.

4.3. Perkantysis subjektas nereikalauja, kad Autobusų privalomąją techninę priežiūrą bei garantinius ir negarantinius remontus Autobusams suteiktų pagrindinių garantijų laikotarpiu atliktų pats pasiūlymą pateikęs tiekėjas, o jeigu pasiūlymą pateikė tiekėjų grupė – tos grupės partneris. Šioms užduotims atlikti tiekėjas turi teisę pasitelkti kitą ūkio subjektą arba subtiekėją. Tokiu atveju tiekėjo pasitelkiamas kitas ūkio subjektas arba subtiekėjas turi būti Autobusų gamintojo įgaliotas atlikti Perkančiajam subjektui tiekėjo parduotų Autobusų privalomąją techninę priežiūrą bei garantinius ir negarantinius remontus.

4.4. 1 (vieno) siūlomo Autobuso kaina be PVM negali būti didesnė nei 800 000,00 Eur (aštuoni šimtai tūkstančių eurų) be PVM. Šią kainą viršijus, toks pasiūlymas bus atmestas.

4.5. 1 (vieno) siūlomo Autobuso privalomosios techninės priežiūros, įskaitant reikiamas dalis ir medžiagas, Autobusams suteiktų pagrindinių garantijų laikotarpiu – 60 (šešiasdešimt) mėnesių nuo pristatyto Autobuso perdavimo Perkančiajam subjektui dienos, per šį laikotarpį Autobusui nuvažiuojant 400 000 km., kaina be PVM negali būti didesnė nei 835 000,00 Eur (aštuoni šimtai trisdešimt penki tūkstančiai eurų) be PVM. Šią kainą viršijus, toks pasiūlymas bus atmestas.

# **REIKALAVIMAI PASIŪLYMŲ RENGIMUI IR PATEIKIMUI**

5.1. Detalūs pasiūlymų rengimui ir pateikimui keliami reikalavimai pateikti Bendrųjų sąlygų 7 skyriuje.

5.2. Pasiūlymą reikia pateiktiCVP IS priemonėmis (nemokama registracija adresu https://viesiejipirkimai.lt/). Detalesnė pasiūlymo pateikimo CVP IS priemonėmis informacija pateikiama Viešųjų pirkimų tarnybos internetinėje svetainėje <https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/> .

5.3. Pasiūlymas turi būti pateiktasne vėliau kaip **iki datos ir laiko nurodyto skelbime apie Pirkimą.**

# **6. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

6.1. Tiekėjas kartu su pasiūlymu privalo pateikti Perkančiajam subjektui pasiūlymo galiojimo užtikrinimą (toliau – **Užtikrinimas**). Užtikrinimo dydis turi būti ne mažesnis kaip **140.000,00** EUR (vienas šimtas keturiasdešimt tūkstančių eurų 00 ct). Pasiūlymo galiojimo užtikrinimo dokumentų pavyzdinės formos pateiktos Pirkimo Specialiųjų sąlygų 9 priede.

6.2. Kiti Užtikrinimui ir pasiūlymų galiojimui keliami reikalavimai pateikiami Bendrųjų sąlygų 8 skyriuje.

# **7. PASIŪLYMĄ SUDARANTYS DOKUMENTAI**

7.1. Iki pasiūlymų pateikimo termino pabaigos pasiūlyme tiekėjas turi pateikti:

7.1.1. pasirašytą pasiūlymą, užpildytą pagal Specialiųjų sąlygų 2 priede pateiktą formą;

7.1.2. EBVPD (Specialiųjų sąlygų 3 priedas);

7.1.3. jei pasiūlymą pateikia tiekėjų grupė, jungtinės veiklos sutarties skaitmeninę kopiją,taip pat, jei tiekėjas pasitelkia ūkio subjektus, – įrodymus, kad šie ištekliai bus prieinami per visą sutartinių įsipareigojimų vykdymo laikotarpį (pagal Bendrųjų sąlygų 5.4 ir 5.5 punktų reikalavimus), t.y. užpildytas deklaracijas „Dėl sutikimo būti ūkio subjektu ir/ar subtiekėju, subteikėju ar subrangovu“ (Pirkimo sąlygų 2 priedo 1 priedas), ir laidavimo sutarties, patvirtinančios, kad ūkio subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo, skaitmeninę kopiją (kaip numatyta Bendrųjų sąlygų 5.5 punkte);

7.1.4. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti paraišką ir prisiimti visus su tuo susijusius įsipareigojimus, skaitmeninę kopiją;

7.1.5. Tiekėjo/Subtiekėjo atitikties deklaraciją (Specialiųjų sąlygų 7.1 priedas);

7.1.6. Tiekėjo atitikties deklaraciją (Specialiųjų sąlygų 7.2 priedas) arba laisvos formos deklaraciją;

7.1.7. pasiūlymo galiojimo užtikrinimą patvirtinantį dokumentą, ir jo apmokėjimą patvirtinančius dokumentus, atitinkančius Specialiųjų sąlygų 6 skyriaus ir Bendrųjų sąlygų 8 skyriaus reikalavimus (Pasiūlymo galiojimo užtikrinimo pavyzdinė forma pateikta Pirkimo Specialiųjų sąlygų 9 priede);

7.1.8. autobusų gamintojo kokybės vadybos sistemos ir aplinkos apsaugos vadybos sistemos standartų laikymąsi patvirtinančius dokumentus pagal Specialiųjų sąlygų 3.7 punktą;

7.1.9. užpildytą Pirkimo sąlygų 2 priedo 2 priedą „**AUTOBUSŲ ATITIKTIS PRIVALOMIEMS TECHNINĖS SPECIFIKACIJOS REIKALAVIMAMS“;**

7.1.10. Techninėje specifikacijoje (Specialiųjų sąlygų 1 priedas) ir/arPirkimo sąlygų 2 priedo 2 priede „**AUTOBUSŲ ATITIKTIS PRIVALOMIEMS TECHNINĖS SPECIFIKACIJOS REIKALAVIMAMS“ nurodytų kartu su pasiūlymu pateikiamų dokumentų skaitmeninės kopijos arba viešai prieinami informacijos šaltiniai (pvz., internetinių puslapių nuorodos), patvirtinantys siūlomų autobusų atitiktį pirkimo dokumentuose nustatytiems reikalavimams**;

7.1.13. siūlomų prekių lygiavertiškumą ir atitiktį Techninėje specifikacijoje (Specialiųjų sąlygų 1 priedas) nustatytiems reikalavimams pagrindžiantys dokumentai, jei siūlomos šioje Techninėje specifikacijoje nurodytam konkrečiam modeliui ar šaltiniui, konkrečiam procesui ar prekės ženklui, patentui, tipui, markei, konkrečiai kilmei ar gamybai, standartui lygiavertės prekės;

7.1.14. kituose pirkimo dokumentuose ir/ar jų prieduose nurodyti dokumentai.

**Tiekėjui nepateikus 7.1.1. punkte ir/ar 7.1.9. punkte nurodyto dokumento - pasiūlymas atmetamas.**

# **PASIŪLYMŲ VERTINIMAS IR PALYGINIMAS**

* 1. Perkančiojo subjekto neatmesti pasiūlymai vertinami ir palyginami sąnaudų, kurios apskaičiuojamos pagal gyvavimo ciklo sąnaudų metodą, kriterijų. Duomenys, kuriuos savo pasiūlyme turi pateikti tiekėjas ir gyvavimo ciklo sąnaudų metodas, pagal kurį vertinami tiekėjo pateikti duomenys, pateikiami Specialiųjų sąlygų 2 ir 8 prieduose.

8.2. Kitos tiekėjų pasiūlymų nagrinėjimo, vertinimo ir palyginimo sąlygos pateikiamos Bendrųjų sąlygų 11 skyriuje.

1. **ŽALIOJO PIRKIMO KRITERIJAI**

9.1. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-2), 2 priedo 11 punktu, nes perkamos visai netaršios transporto priemonės – vandeniliu varomos M3 kategorijos transporto priemonės.

# **SUTARTIES NUOSTATOS**

* 1. Pirkimo sutarties projektas pateikiamas Specialiųjų sąlygų 6 priede. Pasirašant Pirkimo sutartį, pateiktos sąlygos negali būti keičiamos ar koreguojamos.
  2. UAB „Vilniaus viešasis transportas“ gali tiesiogiai atsiskaityti su subtiekėjais. Tiesioginio atsiskaitymo tvarka nustatyta Pirkimo sutarties projekte (Specialiųjų sąlygų 6 priede).

# **PRIDEDAMA:**

1 priedas – Techninė specifikacija.

2 priedas – Pasiūlymo forma.

2 priedo 1 priedas – Deklaracija dėl sutikimo būti ūkio subjektu ir/ar subtiekėju, subteikėju ar subrangovu.

2 priedo 2 priedas – Transporto priemonių atitiktis privalomiesiems techninės specifikacijos reikalavimams.

3 priedas – EBVPD.

4 priedas – Bendrosios sąlygos.

5 priedas – Tiekėjų pašalinimo pagrindai ir reikalavimai tiekėjų kvalifikacijai.

6 priedas – Pirkimo sutarties projektas.

7.1 priedas – Tiekėjo/Subtiekėjo atitikties deklaracija.

7.2 priedas – Tiekėjo atitikties deklaracija.

8 priedas – Pasiūlymų vertinimo tvarka.

9 priedas – Pasiūlymo galiojimo užtikrinimo pavyzdinės formos.

10 priedas – Tiekėjo įvykdytų (vykdomų) sutarčių sąrašas.

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-2)